Diari Oficial de la Generalitat Valenciana


Sumari del DOGV 8393, del 28-09-2018 (2018/8957)

Convocatòria pública del programa Xpande Digital, sobre l'ampliació del termini per a la presentació de sol·licituds de participació en la fase d'assessorament i en la fase d'ajudes del programa, cofinançat pel Fons Europeu de Desenvolupament Regional de la Unió Europea.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8957


Data del document
:   26-09-2018

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Anunci

Descriptors 

:   * ajuda pública

Convocatòria pública del programa Xpande Digital, sobre l'ampliació del termini per a la presentació de sol·licituds de participació en la fase d'assessorament i en la fase d'ajudes del programa, cofinançat pel Fons Europeu de Desenvolupament Regional de la Unió Europea. [2018/8957]  
La Cambra Oficial de Comerç, Indústria, Serveis i Navegació de València anuncia, per mitjà de la corresponent convocatòria pública del programa Xpande Digital, l'ampliació del termini per a la presentació de sol·licituds de participació en la fase d'assessorament i en la fase d'ajudes del programa, cofinançat pel Fons Europeu de Desenvolupament Regional (FEDER) de la Unió Europea.  
  
Primer. Beneficiaris  
Pimes, micropimes i autònoms de la demarcació territorial de la Cambra de Comerç de València.  
  
Segon. Objecte  
L'objecte de la convocatòria és la selecció d'empreses participants en el programa Xpande Digital. El programa té com a objectiu recolzar el posicionament en línia de les empreses participants en un mercat objectiu concret, a través d'un assessorament personalitzat d'acord a una metodologia moderna i sustentada en tècniques d'intel·ligència competitiva, que té com a fi últim oferir a l'empresa un pla d'acció de màrqueting digital en el mercat exterior objectiu. Així mateix, Xpande Digital ofereix a l'empresa un conjunt d'ajudes per a desenvolupar el pla d'acció de màrqueting digital.  
El programa té una duració màxima de nou mesos (duració màxima de fase d'assessorament i fase d'ajudes de tres i sis mesos respectivament).  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de València. També es pot consultar a través del web www.camaravalencia.com/xpandedigital.  
  
Quart. Quantia  
El pressupost màxim d'execució del programa al marc d'aquesta convocatòria per al període 2018 és de 657.897,19 euros, dins del Programa operativa de creixement intel·ligent 2014-2020.  
Els recursos estimats per empresa previstos a la fase d'assessorament són de 2.800 ?, cofinançat al 50 % pels Fons FEDER i al 50 % per l'Institut Valencià de Competitivitat Empresarial (IVACE).  
  
Les empreses que participen en la fase d'ajudes dispondràn d'una ajuda de 4.000 ?, cofinançada en un percentatge del 50 % amb càrrec als fons FEDER i el 50 % amb càrrec de l'empresa.  
  
Cinqué. Termini de presentació de sol·licituds  
El termini per a la presentació de sol·licituds finalitzarà el dia 31 d'octubre de 2018 o fins a esgotar el pressupost. El model de sol·licitud de participació podrà descarregar-se a través de la web   
www.camaravalencia.com/xpandedigital.  
  
València, 26 de setembre de 2018.- El president: José Vicente Morata Estragués.